 Isagoo arrintaasi ka hadlayeyna waxa uu yidhi, Sannad walba waxaad arkaysaa guddi abaareed oo la sameeyo, guddidaasi marka roobku dao way iska nastaan, marka haddana abaartu timaado ayey dib u soo kacaan, taasi waa khaladaadka waawayn ee aynu galno, waxay ahayd dambiyada aynu galno ayuun bay waxani ku yimaadeene haddii Ilaahay innaga soo furtay iyadoo uu inoogu naxariisannayo xoolahaa iyo dadka dhibaataysan ee aan dambi lahayn oo uu Ilaahay raxmadiisii inna siiyey waxay ahayd in raxmadaasi haddana loo fikiro oo dhaqaalihii la galiyey abaarta oo malaayiin dollar ah maanta in dhaqaale ka badan la galiyo sidii biyahaa loo qaban lahaa si looga faaiidaysto oo wixii ku soo maray aanay mar kale ku soo marin, halkii Guddiga Abaraha ay ka ahaayeen ay ka noqdaan guddiga horumarinta, xataa magacaa abaaraha ee badan ayaa laftiisu khaldan ee in la innaga daayo oo loo bixiyo magac kale, markaa guddiga abaaraha heer qaran iyo kuwa degaannada ama reerahaba ee samaysmay waqtigan dhibaatada oo dhan inay isu rogaan guddiyo ka shaqeeya arrimaha biyaha xilligan roobka oo lagu dadaalo sidii loo qodi lahaa ballayo iyo ceelal oo weliba si cilmiyeysan loo daraaseeyaa. 